Boskoorsboom

Die boskoorsboom (Anthocleista grandiflora) is 'n immergroen boom wat in die Laeveld  van Suid-Afrika voorkom. Dit is ook inheems in Burundi, Comore-eilande, Demokratiese Republiek die Kongo, Eswatini, Kameroen, Kenia, Malawi, Mosambiek, Caprivistrook in Namibië, Rwanda, Soedan, Tanzanië, Uganda, Zambië en Zimbabwe.

Die boom is hoog, skraal, hoog op vertak en word tot 30 m hoog. Dit groei in bergwoudrande, beskutte klowe en rivieroewers. Die bas is liggrys en glad. Die blare is enkelvoudig, baie groot en aan takpunte saamgebondel. Hulle voorkoms is glansend donkergroen aan die bokant en ligter onder. Die vrug is 'n groen bessie ongeveer so groot soos 'n druiwekorrel. Vrugtevlermuise, loeries en neushoringvoëls vreet graag die vrugte. Die blomme is roomwit, tulpvormig en ruik na jasmyn. Blomme word gedra as vertakte, eindstandige trosse van September tot Januarie.

Sien ook 
 Alfabetiese lys van Suid-Afrikaanse bome

Bronne 
 Natuurlewe van Suid-Afrika. Duncan Butchart. Struik Nature. 2012 ISBN 978-1-4317-0248-0
 Plants of the World Online

Eksterne skakels 
 
 

Bome van Afrika
Flora van Burundi
Flora van die Comore-eilande
Flora van die Demokratiese Republiek die Kongo
Flora van Eswatini
Flora van Kameroen
Flora van Kenia
Flora van Malawi
Flora van Mosambiek
Flora van Namibië
Flora van Rwanda
Flora van Soedan
Flora van Suid-Afrika
Flora van Tanzanië
Flora van Uganda
Flora van Zambië
Flora van Zimbabwe